**ТЕХНИЧЕСКИ СПЕЦИФИКАЦИИ**

**КЪМ ОБЩЕСТВЕНА ПОРЪЧКА С ПРЕДМЕТ:**

**ТЕХНИЧЕСКИ СПЕЦИФИКАЦИИ**

**Охрана на общински обекти за 2020 г. и 2021 г. по 4 обособени позиции:**

**Обособена позиция № 1 „Денонощна невъоръжена охрана на територията на ОП ''Благоустрояване'', гр. Габрово“,**

**Обособена позиция № 2 „Дневна невъоръжена охрана на Дирекция МДТ и Денонощна невъоръжена охрана на общински гараж на ул. Станционна, гр. Габрово“,**

**Обособена позиция № 3 „Невъоръжена охрана на регионално депо за неопасни отпадъци – гр. Габрово /землище на с. Гръблевци/“,**

**Обособена позиция № 4 „Извършване на денонощна охрана със сигнално-охранителна техника /СОТ/ на обекти общинска собственост на територията на община Габрово”.**

**1**. **Обхват на поръчката**

**Обособена позиция № 1**

Денонощна невъоръжена охрана на територията на ОП „Благоустрояване”, гр. Габрово, включва охрана от 1 /един/ пост за охрана - мобилен на територията на ОП „Благоустрояване“, находяща се на бул. Трети март № 53, **денонощно.**

**Обособена позиция № 2**

Дневна невъоръжена охрана на Дирекция МДТ, гр.Габрово*,* включва охрана от 1 /един/ пост за охрана - стационарен, на Дирекция МДТ, находяща се на ул. Райчо Каролев № 4, в периода **от 8.15 – 17:00 ч., всеки работен ден - без прекъсване** и

Денонощна невъоръжена охрана на общински гараж на ул. Станционна № 9, гр. Габрово, включва охрана от 1 /един/ пост за охрана - стационарен на общински гараж, находящ се на ул. Станционна № 9, **денонощно.**

**Обособена позиция № 3**

„Невъоръжена охрана на регионално депо за неопасни отпадъци – гр. Габрово /землище на с. Гръблевци/“, включва охрана от:

* 1 /един/ пост за охрана - на вход/изход ДЕПО, в периода от **16:30 – 07:30 ч., всеки ден - без прекъсване,** с осъществяване на периодични обходи на територията на регионалното депо на не по-малка периодичност от 3 (три) часа.
* 1 /един/ пост за охрана - на вход/изход ДЕПО, в периода от **07:30 – 16:30 ч., събота, неделя и официални почивни дни,** обявени с ПМС за съответната година, с осъществяване на периодични обходи на територията на регионалното депо на не по-малка периодичност от 3 (три) часа.

**Обособена позиция № 4**

Обхвата на обособената позиция е съгласно Техническата спецификация, включваща охрана, чрез СОТ, на обекти общинска собственост. Пълната Техническа спецификация ще бъде представена в поканата за Събиране на оферти с обява, която предстой да бъде обявена.

**2. Технически условия за изпълнение предмета на поръчката:**

**2.1**. Участниците следва да имат предвид и да включат в офертата си дейности за извършване на услугата според часовите периоди на охрана на обектите. Възложителят запазва правото си при възникване на необходимост да променя часовете, в които се извършва охрана, както и да преминава от денонощна към друг вид охрана. Настоящите изисквания са минимални задължителни изисквания и участниците следва да съобразят офертите си с тях, като могат да предлагат по-добри условия от определените в документацията.

**2.2.** Участниците трябва:

* Да подсигурят невъоръжена физическа охрана на обекта, за който подават оферта;
* Да отговарят на изискванията на Закон за частната охранителна дейност /ЗЧОД/;
* Да осъществяват дейността си в съответствие с изискванията на ЗЧОД;
* Да спазват всички разпоредби на трудовото и социално законодателство на Република България по отношение на ангажираните в изпълнението на договора свои служители;
* Да предотвратяват, чрез служителите /охранителите/, неправомерно проникване в охраняваните обект на външни лица;
* Да осъществяват, чрез служителите /охранителите/, пропуск на служители и граждани в почивни или празнични дни при необходимост по ред, утвърден от Възложителя;
* Да осъществяват, чрез служителите /охранителите/, ефективен пропускателен режим на хора и/или техника, според спецификата на охранявания обект, без да се създават препятствия за изпълнение на задълженията на служители на Възложителя.
* Да упълномощят представител, който да подписва, приема, представя документи, свързани с изпълнението на договора за охрана, да отговаря за охраната на обекта и осъществява контрол върху работата на останалите служители на съответния охранителен пост;
* При необходимост да представят на възложителя писмени констатации за установени причини и условия, които предпоставят извършване на нарушения в охранявания обект, както и препоръки за тяхното отстраняване;
* При подаден сигнал от дежурния охранител до оперативния център на охранителната фирма, времето за реакция от страна на оперативния център да бъде не повече от 5 минути;
* При определяне на броя на служителите си за един пост, респ. при калкулиране на общия брой ангажирани охранители за изпълнение на обособената позиция, участникът следва да се съобрази с официалното становище на Изпълнителна агенция „Главна инспекция по труда” (<http://www.gli.government.bg/page.php?c=69&d=679>). Числеността на служителите, пряко ангажирани с изпълнението на обособената позиция, следва да бъде достатъчна за качественото и законосъобразно извършване на услугата.
* Осигуряване на незабавна реакция на моторизирани екипи на сигнал за тревога, подаден от охранителите;
* Да осъществяват, чрез служителите /охранителите/, пропускателен режим на граждани и служители, включващ проверка на документ за самоличност за външни лица и служебни пропуски на работещите служители на Възложителя, както и при необходимост последваща проверка на личен багаж;
* Имат наличен и водят:
* Списък и график за работата на охранителите;
* Дневник за приемане и предаване на дежурството;
* Дневник за пропускателния режим;
* Дневник за отразяване на резултатите от извършените проверки от Възложителя;
* Списък с телефонните номера на отговорните длъжностни лица за обекта, ръководството на охранителната фирма и Националната система за спешни повиквания телефон (ЕЕН) 112;

**2.3.** Служителите /охранителите/, на избрания за изпълнител участник, следва:

* Да бъдат снабдени най-малко с: униформено облекло с отличителни знаци, служебна идентификационна карта със снимка, каучукова или пластмасова палка, белезници, радиостанция и мобилен телефон;
* Да отговарят на изискванията на чл. 50, ал. 1 и ал. 3 от ЗЧОД;
* Да могат да работят със средства за видеонаблюдение. Като помощни средства за охрана са монтирани видеокамери за постоянен видеоконтрол, /изискването важи за обособена позиция № 1 и № 3/;
* Да извършват постоянен обход най-малко през тъмната част от денонощието, но на не по-малка периодичност от 3 часа, на територията в ОП „Благоусторяване“;
* Да разполагат с независима връзка за комуникация с другите охранители и между отделните постове /за обособена позиция № 3/ с цел оперативно взаимодействие;
* В случай на природно бедствие, пожар, авария, безредици от всякакъв характер и др., охранителите да уведомяват незабавно съответните компетентни органи и посочените от Възложителя лица и да предприемат първоначални неотложни действия;
* В рамките на 2 минути при възникнал инцидент (всяко събитие, нарушаващо системите за сигурност) на територията на охранявания обект, охранителите трябва да уведомят отговорните служители, определени от Възложителя.
* Осигурява оперативно взаимодействие с органите на МВР и други органи при настъпване на кризисна ситуация.

**Оглед на обектите може да се извърши след предварително уточняване на ден и час на тел. 066/818312.**